פאפה אסיידו

פאפה קווקיי אסיידו (באנגלית: Paapa Kwaakye Essiedu; נולד ב-11 ביוני 1990) הוא שחקן תיאטרון, קולנוע וטלוויזיה אנגלי. חבר הלהקה השייקספירית המלכותית (RSC) משנת 2012 ומאז כיכב בהפקות של "המלט", "המלך ליר" ו"נשות וינדזור העליזות" בהפקת התיאטרון המלכותי הלאומי.

החל מ-2020 הופיע בסדרות טלוויזיה בריטיות כגון "I May Destroy You", "כנופיות לונדון" (2020–2022), "פרויקט לזרוס"  (2020–2023) ו"מראה שחורה" (2023). בקולנוע הופיע במספר סרטים, בהם "בריחה" (2024). באפריל 2025 נודע כי אסיידו מועמד לגלם את סוורוס סנייפ בסדרת טלוויזיה המבוססת על ספרי הארי פוטר.

 ביוגרפיה 
פאפה אסיידו נולד ב-11 ביוני 1990 בלונדון, בשכונת סאת'ק (אנ'), להורים מגאנה, וגדל והתחנך בשכונת וולת'אמסטו (אנ') במזרח לונדון, על ידי אמו, מורה לאופנה ועיצוב. אביו, טוני, חזר לגאנה, שם לאסיידו יש אח ואחות למחצה, והוא נפטר כשהיה בן 14 ואימו נפטרה מסרטן השד בזמן שלמד בבית הספר לדרמה.

אסיידו קיבל מלגה ללמוד בבית הספר פורסט (אנ'). הוא היה פעיל בקבוצות ספורט ובהפקות תיאטרון בילדותו, ותחילה רצה להיות רופא. בנעוריו החל לפתח תשוקה למשחק ולשייקספיר בפרט. לאחר סיום התיכון התקבל לבית הספר גילדהול למוזיקה ודרמה.

 קריירה 
ב-2012 התקבל אסיידו ללהקה השייקספירית המלכותית (RSC) ושולב בהפקות כמו "נשות וינדזור העליזות", "המלט" ו-"המלך ליר".

ב-2016 הצטרף לתיאטרון המלכותי הלאומי כמחליף לסם טרוטון בהפקה בבימוי סם מנדס להמלך ליר, בתפקיד אדמונד. כאשר טרוטון חלה, נכנס אסיידו לנעליו וכך שיחק באותה שנה במקביל בשני תפקידים שייקספיריים גדולים. משחקו זכה לשבחי הביקורת והוא זכה עבור שניהם בפרס איאן צ'ארלסטון לשחקן קלאסי צעיר .

ב-2017 הופיע ראשונה בסרט קולנוע, בתפקיד קטן בסרטו של קנת בראנה "רצח באוריינט אקספרס".

בטלוויזיה הופיע בסדרות הטלוויזיה "להרוס אותך" (אנ') (עליה קיבל מועמדות לפרס באפט"א לטלוויזיה לשחקן הטוב ביותר ולפרס אמי), "Anne Boleyn" (2021; בתפקיד ג'ורג' בולין), "כנופיות לונדון" (2020–2022) ו"פרויקט לזרוס"  (2022–2023) עבורו זכה במועמדות לפרס באפט"א לטלוויזיה לשחקן הטוב ביותר.

ב-2022 שיחק בשלושה תפקידים בהצגה "A Number" מאתת קריל צ'רצ'יל באולד ויק לצד לני ג'יימס, ההצגה הייתה מועמדת לפרס לורנס אוליבייה להפקה המחודשת הטובה ביותר לאותה שנה.

ב-2023 הופיע בפרק מתוך עונתה השישית של הסדרה "מראה שחורה" ובאתה שנה שב אל הבמה עם התיאטרון המלכותי הלאומי במחזה "האפקט" (אנ') לצידה של טיילור ראסל. שנה לאחר מכן, בעקבות הצלחת המחזה, הם עברו להופיע בניו יורק באוף ברודוויי.

בשנת 2024 כיכב בסרט הדרמה "בריחה" לצדה של סרשה רונאן, שבכורתו הוצגה בפסטיבל הסרטים סאנדנס.

באפריל 2025 נודע בי אסיידו מועמד לגלם את סוורוס סנייפ בסדרת טלוויזיה המבוססת על ספרי הארי פוטר.

ב-2025 שיחק בתפקיד דלרוי בהצגה "מותה של אנגליה: דלרוי" בתיאטרון sohoplace@, עליו היה מועמד לפרס לורנס אוליבייה לשחקן הטוב ביותר.

 חיים אישיים 
בשנת 2016 החל לצאת עם השחקנית והקומיקאית רוזה רובסון (אנ'); הם נישאו בשנת 2023.

 פילמוגרפיה 

 קולנוע 
+שנהסרטתפקידהערות2017רצח באוריינט אקספרססמל קפמבל2022רדופה (אנ')ג'יימס2023Genieברנרד בות'ל2024בריחהדיינין2027השוד המושלם (אנ')TBAMore LifeThe Scurry

 טלוויזיה 
+שנהסדרהתפקידהערות2013אוטופיהרוי2 פרקים2015Not Safe for Workפולפרק: "#1.5"2016חלום ליל קיץדמטריוס (אנ')סרט טלוויזיה של BBC One2017המיניאטורות (אנ')אוטו3 פרקיםRevoltingמימופרק: "#1.3"2018קירינייט אקינדייל4 פרקיםPressאד וואשבורן6 פרקיםזעקת האדמה השחורהג'אליןפרק: "In Other News"2020להרוס אותך (אנ')קוואמיתפקיד ראשי; 12 פרקיםUnsaid Storiesמייקלפרק: "Look at Me"2020–2022כנופיות לונדוןאלכסנדר "אלכס" דומאני10 פרקים2021Anne Boleynג'ורג' בולין, הוויקונט השני מרוצ'פורד3 פרקים2022פשע במעגל סגור (אנ')אייזק טרנרתפקיד ראשי (עונה 2); 6 פרקים2022–2023פרויקט לזרוס (אנ')ג'ורג'תפקיד ראשי (2 עונות); 16 פרקים2023מראה שחורהגאפפרק: "Demon 79"2024היונים השחורותאלמור פיטץ'2 פרקים2025מראה שחורהשחקן ללא שםפרק: "USS Callister: Into Infinity"2027הארי פוטרסוורוס סנייפסדרת טלוויזיה עתידית של HBOTBABabiesסטיבןסדרת טלוויזיה עתידית של BBC OneFallingדייווידסדרת טלוויזיה עתידית של ערוץ 4

 תיאטרון 
+שנהמחזהתפקידהערות2012נשות וינדזור העליזותהלהקה השייקספירית המלכותית2013Black Jesusגבריאלתיאטרון פינבורו (אנ'), לונדון2014המלך לירדוכס בורגונדיהתיאטרון המלכותי הלאומי2015רומיאו ויוליהרומיאו (אנ')Tobacco Factory, בריסטולYou For Me For Youויידתיאטרון רויאל קורט2016המלך ליראדמונד (אנ')וסט אנד2016, 2018המלטהמלט (אנ')סיבוב הופעות עם הלהקה השייקספירית המלכותית2017Racing Demonטוני פאריסהתיאטרון המלכותי2018Pinter Oneמספר דמויותוסט אנד2019The Convertצ'ילפורדיאנג ויק (אנ')2020Pass Overמשהוסט אנד2022A Numberמייקל / ברנרדאולד ויק2023–2024האפקט (אנ')טריסטןהתיאטרון המלכותי הלאומי
אוף ברודוויי2024Delroyדלרויוסט אנד

 קישורים חיצוניים 



 Paapa Essiedu on grief, doubt and fury at Boris Johnson: 'Bigotry is the backbone of his character, ראיון בגרדיאן, 11 ביוני 2022
 Paapa Essiedu: 'Is this part harder than Hamlet? Yeah, it's different gravy, mate', ראיון בגרדיאן, 28 ביולי 2024

 הערות שוליים 

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרי בית הספר גילדהול למוזיקה ודרמה
קטגוריה:אנגלים ממוצא גנאי
קטגוריה:אנגלים שנולדו ב-1990